אריך אוארבך

אריך אַוּאֶרבך (Erich Auerbach; 9 בנובמבר 1892 – 13 באוקטובר 1957) היה פילולוג יהודי-גרמני-אמריקאי, חוקר ספרות השוואתית, היסטוריון ומבקר ספרות. עבודתו הידועה ביותר היא "מימזיס", על היסטוריה של הייצוג מהספרות הקדומה ועד לספרות המודרנית.

קורות חיים
אוארבך נולד בברלין למשפחה יהודית מהמעמד הבינוני-גבוה. הוא למד באוניברסיטאות של ברלין, פרייבורג ומינכן, ובשנת 1913 קיבל תואר דוקטור למשפטים מאוניברסיטת היידלברג.

במלחמת העולם הראשונה שירת בצבא הגרמני, ולאחר מכן אומן במסורת הפילולוגיה הגרמנית (ואף הפך, בסופו של דבר, יחד עם לאו שפיצר, לאחד מהידועים שבחוקריה). הוא קיבל דוקטורט ב-1921. בשנים 1923 עד 1929 היה ספרן בספריית מדינת פרוסיה בברלין, וב-1929 נעשה חבר בפקולטה לפילולוגיה באוניברסיטת מרבורג, ופרסם ספר על דנטה אליגיירי.

עם עליית הנאצים לשלטון בגרמניה אולץ אוארבך, שהיה יהודי, לפנות את משרתו ב-1935. הוא גלה מגרמניה, והתיישב באיסטנבול, שם לימד באוניברסיטת איסטנבול וכתב את "מימזיס", הספר שנחשב ליצירת המופת שלו (הספר יצא לאור ב-1946; בעברית הוא ראה אור ב-1958).

ב-1947 עבר לארצות הברית, לימד באוניברסיטת פנסילבניה, ועבד במכון למחקר מתקדם בפרינסטון. לבסוף נעשה פרופסור לפילולוגיה של שפות רומאניות באוניברסיטת ייל ב-1950, והחזיק במשרה זו עד מותו ב-1957, בוולינגפורד שבקונטיקט.

מספריו
 מימזיס - התגלמות המציאות בספרות המערב (תרגם: ברוך קרוא; הוסיף מבוא: דב סדן), ירושלים: מוסד ביאליק, תשי"ח-1958.
 ספרות, היסטוריה, היום האחר: אסופת מאמרים מאת אריך אוארבך, תרגמה מגרמנית: רות גינזבורג, ערך והקדים מבוא: גלילי שחר, הוצאת מוסד ביאליק ואוניברסיטת תל אביב, 2019.
 Dante: Poet of the Secular World.

לקריאה נוספת
 
אביהו זכאי, דוד ויינשטיין, גלות ופרשנות: עיצובה של ההיסטוריה האינטלקטואלית המודרנית בעידן של נאציזם וברבריזם, הוצאת רסלינג, 2014. 
 אביהו זכאי, אריך אוארבך ומשבר הפילולוגיה הגרמנית: גלות ומאבק בעידן של עריצות וברבריות נאצית, תרגם יוסי מילוא, הוצאת הקיבוץ המאוחד, 2015. 
 אביהו זכאי, צלקתו של אודיסאוס - פרקים בחייו וביצירתו של אריך אוארבך, הוצאת כרמל, 2018.

קישורים חיצוניים
 
 
 
 
 יואב רינון, 
 Erich Auerbach from the Johns Hopkins Guide to Literary Theory
 Erich Auerbach capsule biography

הערות שוליים

בלשנים ולשונאים יהודים גרמנים
בלשנים ולשונאים יהודים אמריקאים
חוקרי ספרות יהודים גרמנים
חוקרי ספרות יהודים אמריקאים
סגל אוניברסיטת ייל
סגל אוניברסיטת המדינה של פנסילבניה
פילולוגים גרמנים
יהודים בצבא הקיסרות הגרמנית
ספרני ספריית המדינה בברלין
אמריקאים ממוצא גרמני-יהודי
פילולוגים יהודים
פילולוגים אמריקאים
פליטי רדיפות הנאצים
סגל אוניברסיטת מרבורג
בוגרי אוניברסיטת היידלברג
מהגרים מגרמניה לארצות הברית
אנשי צבא גרמנים במלחמת העולם הראשונה
סגל אוניברסיטת איסטנבול
גרמנים שנולדו ב-1892
גרמנים שנפטרו ב-1957
אמריקאים שנפטרו ב-1957